钦定古今图书集成/明伦汇编/家范典/第046卷 > 唐杜氏通典 > 《庶子父在为出嫡母服议》
## 钦定古今图书集成/明伦汇编/家范典/第046卷 > 唐杜氏通典 > 《庶子父在为出嫡母服议》

晋徐邈答刘闰之问庶子服出嫡母，邈以经言出妻
之子为母，明非所生，则无服也。邈又答范甯问曰：“若
但言出母，嫌妾子亦服，故言出妻之子，则非所生也。”
殷仲堪答宗氏“庶子服出母：按王贺以父在服齐衰
周，父没不服，故以为父丧之服。父在齐衰周，本自心
丧，终二十五月。今虽无服，当不应减三年之节也。